Diari Oficial de la Generalitat Valenciana


Sumari del DOGV 9853, del 21-05-2024 (2024/4565)

Anunci de la informació pública de l'inici de les operacions de delimitació parcial de les vies pecuàries canyada de Benabal, al tram que discorre des de la via verda d'Ojos Negros fins a la línia de terme de Barracas, i carrerada de Monleón, des del molló trifini Viver-Barracas-Torás fins a la via verda d'Ojos Negros, al terme municipal de Viver (expedient VP\_2023\_224).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4565


Data del document
:   06-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci de la informació pública de l'inici de les operacions de delimitació parcial de les vies pecuàries canyada de Benabal, al tram que discorre des de la via verda d'Ojos Negros fins a la línia de terme de Barracas, i carrerada de Monleón, des del molló trifini Viver-Barracas-Torás fins a la via verda d'Ojos Negros, al terme municipal de Viver (expedient VP\_2023\_224). [2024/4565]  
  
En compliment de la Resolució de 30 de gener de 2024, de la Direcció General de Medi Natural i Animal, es procedix a la delimitació parcial de les vies pecuàries canyada de Benabal, al tram que discorre des de la via verda d'Ojos Negros fins a la línia de terme de Barracas, i carrerada de Monleón, des del molló trifini Viver-Barracas-Torás fins a la via verda d'Ojos Negros; al terme municipal de Viver, província de Castelló, amb l'objecte de definir-ne els límits segons el que s'establix en l'acte de classificació i amb subjecció a la legislació vigent. De conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques, es fa públic, per a coneixement general, que els treballs de referència començaran a les 10.00 hores del dia 25 de juny de 2024, a l'Ajuntament de Viver.  
  
Se cita a termini els propietaris confrontants i les persones i/o entitats amb interés legítim perquè assistisquen a l'acte esmentat, en el qual podran realitzar les al·legacions que consideren oportunes, i se'ls advertix que la seua absència no invalida l'eficàcia d'este acte.  
S'ha designat el funcionari de la Generalitat Valenciana Pau Aragó Galindo com a instructor per als treballs de la delimitació esmentada.  
  
El termini màxim per a la resolució del procediment administratiu serà de díhuit mesos, a comptar de l'acord d'inici, de conformitat amb l'article 14.3 de la Llei 3/2014, d'11 de juliol, de la Generalitat, de vies pecuàries de la Comunitat Valenciana. Així mateix, el venciment del termini màxim establit per a la resolució en produirà la caducitat, segons s'establix en l'article 25.1.b) de la Llei 39/2015, d'1 d'octubre, del procediment administratiu comú de les administracions públiques.  
  
  
Castelló de la Plana, 6 de maig de 2024.- La directora territorial: Marta Mañá Bonfill.